Aalborg Håndbold er det mest vindende håndbold i Danmark de seneste 10 år. Det kræver en omgang dygtige spillere og trænere for at opnå de resultater, som det nordjyske håndboldflagskib har gjort. Det kan også ses i dag på det danske landshold, der søndag møder Norge i VM-finalen i BoXen i Herning. Hele seks spillere i truppen, samt holdets træner, Nikolaj Jakobsen, har nemlig en fortid i Aalborg Håndbold eller det daværende AaB Håndbold. Derudover kan det nævnes, at den danske reserve Martin Larsen også har en fortid i Aalborg Håndbold. Cheftræner, Nikolaj Jacobsen: Efter at have haft stor succes som spiller både i Danmark og i Tyskland, begyndte Nikolaj Jacobsen i afslutningen af sin aktive karriere at kigge mod trænergerningen. I 2004 skiftede Nikolaj Jacbosen til Viborg HK, hvor han fungerede som spillende assistenttræner. I 2007 skiftede han så til Bjerringbro-Silkeborg, hvor han helt lagde håndboldskoene på hylden og kun fungerede som assistenttræner for cheftræner Carsten Albrektsen. Her fortsatte Nikolaj Jacobsen helt til 2011. I 2012 fik hans så sit første cheftræner job. Det var i Aalborg Håndbold, og her formåede han i sæsonen 2012/2013 at vinde det danske mesterskab med klubben. Sæsonen efter blev det til en andenplads. Efter 2013/2014 sæsonen skiftede han den nordjyske klub ud med en cheftrænerpost i den tyske storklub Rhein-Necker Löwen. Der er han træner den dag i dag, samtidig med at han har rollen som landstræner. Det er dog slut fra udgangen af denne sæson, hvor Nikolaj Jacobsen udelukkende vil havde fokus på sit arbejde som landstræner. Målmand, Jannick Green: Den ene halvdel af det danske målmandspar på landsholdet har også en fortid i Aalborg. Som 20-årig skiftede Jannick Green i 2008 til klubben, der dengang hed AaB Håndbold. Her fortsatte Jannick Green karrieren frem til udgangen af sæsonen i 2011. På den tid nåede Jannick Green at redde et mesterskab til klubben, inden han skiftede til Bjerringbro-Silkeborg. Efter et par sæsonen i Bjerringbro-Silkeborg, skiftede Jannick Green til SC Magdeburg i den tyske Bundesliga. Her spiller han stadig i dag. Stregspiller, Henrik Toft Hansen: Den ene af landsholdet Toft Hansen-brødre har også været et smut forbi Aalborg. Efter håndboldopvæksten i det daværende HF Mors, skiftede Henrik Toft Hansen i 2006 til AaB Håndbold. Her blev han indtil udgangen af sæsonen i 2011. Det blev derfor også til et enkelt mesterskab til Henrik Toft Hansen. I 2011 skiftede han til det storslåede AG København. Efter et par sæsoner hos det danske håndboldeksperiment, skiftede Henrik Toft Hansen først til Bjerringbro-Silkeborg, inden han i 2013 skiftede til HSV Hamburg i den tyske Bundesliga. Da HSV Hamburg gik i konkurs i 2015, skiftede han til SG Flensburg Handewitt, hvor han i sin sidste sæson i 2018 vandt det tyske mesterskab. Efter den sæson skiftede han til den franske storklub Paris Saint Germain. Bagspiller, Mads Mensah Larsen: Mads Mensah Larsen har fået sin håndboldopvækst i Nordsjælland Håndbold. Som ung skiftede han til AG København. På grund af da mange stjerner på holdet, blev han i løbet af sit ophold i klubben lejer ud til netop Nordsjælland Håndbold. I 2012 skiftede han så til Aalborg Håndbold. Her var han i to sæsoner, inden han i 2014 fulgte med cheftræner Nikolaj Jacobsen til Rhein-Neckar Löwen i Tyskland, hvor han stadig har stor succes. Stregspiller, Simon Hald: Den store stregspiller har spillet hele sin seniorkarriere i Aalborg Håndbold. Her er det blevet til to mesterskaber. Det første i 2013, hvor 19-årige Simon Hald ikke havde den store rolle på holdet. Det var en anden sag i 2017, da Simon Hald fik masser af spilletid og stort ansvar på holdet, da de løb med guldet. I 2018 skiftede Simon Hald tilværelsen i Aalborg ud med et ophold i den tyske storklub SG Flensburg Handewitt. Bagspiller, Henrik Møllgaard: Til denne turnering har han været det danske forsvars helt store styrmand, og han har i mange år været en stor profil i den danske håndboldliga. Han starter karrieren i KIF Kolding, hvor han spillede fra 2005 til 2009. Herefter skiftede han til Aalborg Håndbold. Det blev til to sæsoner i klubben, inden han i 2011 skiftede til Skjern Håndbold. Her var han en stor profil i fire sæsoner, inden han i 2015 skiftede til den franske storklub Paris Saint Germain. Efter tre sæsoner i det franske er Henrik Møllgaard dog vendt hjem, og i 2018 tørnede han igen ud for Aalborg Håndbold. Han er altså den eneste nuværende Aalborg Håndbold-spiller i den danske landsholdstrup. Bagspiller, Martin Larsen: Også den tidligere Aalborg Håndbold-spiller Martin Larsen har været en del af den danske guldfest. Martin Larsen, der er søn af direktør i Aalborg Håndbold, Jan Larsen, har dog set samtlige kampe fra tribunen. Højrebacken, der nu spiller i franske Pays d'Aix, har været med som reserve, men han blev altså ikke skiftet ind i selve truppen.

Referat:
Aalborg Håndbold har stor succes både med at skabe resultater og med at skabe spillere. Det kan i dag ses på det danske landshold.